3.1.1. Mavzu: Fizika va astronomiya fani oʻquv dasturidagi asosiy
Tushunchalar
Reja:
1-slayd
1. Fizika va astronomiya fani boʻyicha davlat ta’lim standarti va oʻquv dasturi. 
2. Fizika va astronomiya oʻquv dasturidagi asosiy tushuncha va qonuniyatlar. 3. Ta’limda spiralsimon yondashuv. 
4. Fizik tushunchalarni kontseptual (uzviy aloqadorlikda) tushunish. 
Tayanch iboralar: o’quv daturi, davlat ta’lim standarti (DTS), spiralsimon yondashuv, fan, tushuncha, qonuniyat, prinstsip, o’quv rejasi, malaka talablari, baholash tizimi, ichki nazorat, tashqi nazorat, xalqaro darajada baholash, fanga oid kompetensiyalar. 
Annotatsiya: Ushbu maruza matnida fizika va astronomiya fani bo’yicha davlat ta’lim standarti va o’quv dasturlari haqida ma’lumot beriladi. Davlat ta’lim standartining maqsadi, davlat ta’lim standarti qanday printsiplarga asoslanishi tahlil etiladi. Umumiy o’rta ta’lim davlat ta’lim standartining tarkibiy qismlari bayon etiladi. Umumiy o’rta ta’limning davlat ta’lim standarti talablariga rioya etishini nazorat qilish masalasi va umumiy o’rta ta’lim sifatini nazorat qilish turlari tahlil etiladi. Shuningdek davlat ta’llim standarti bo’yicha o’quvchilar egallashi lozim bo’lgan xususiy va fanga oid kompetensiyalar bayon etiladi. Fizika va astronomiya oʻquv dasturidagi asosiy tushuncha va qonuniyatlar, hamda, ta’limda spiralsimon yondashuv tushunchalari haqida fikr yuritiladi.
Kutilayotgan natija: Davlat ta’lim standarti va o’quv dasturlari hamda davlat ta’lim standartini tuzishda qanday printsiplarga asoslanilishi haqida bilimlarga ega bo’ladilar. Ta’limda spiralsimon yondashuv va uning afzalliklarini tushunish orqali o’quvchilarda fizikaga oid bilimlarni chuqurroq o’zlashtirilishini ta’minlash, ularni tizimli va mantiqiy fikrlashga o’rgatish . Fizika va astronomiya oʻquv dasturidagi asosiy tushuncha va qonuniyatlarni tushunish fanning asosiy poydevorini tashkil etadi. Fizik tushunchalar orasidagi bog’lanishlar va aloqadorliklar asosida o’quvchilarga bilim berish o’quvchilar bilimida uzviylikni ta’minlashga yordam beradi. 
  4-slayd
Fizika va astronomiya fani bo‘yicha davlat ta’lim standarti va o‘quv dasturi o‘quvchilarga ilmiy bilimlarni to‘g‘ri va samarali o‘zlashtirishda yordam berish, ularni ilm-fan, texnologiya, muhandislik va boshqa sohalarda muvaffaqiyatli faoliyat yuritishga tayyorlashni maqsad qiladi. O‘zbekiston Respublikasi ta’lim tizimida har bir fanning o‘ziga xos ta’lim standartlari va o‘quv dasturlari mavjud bo‘lib, ular davlat ta’lim standartlari (DTS) asosida ishlab chiqilgan. Davlat ta’lim standartini bajarish O‘zbekiston Respublikasi hududida faoliyat ko‘rsatayotgan barcha umumiy o‘rta ta’lim muassasalari uchun majburiydir.
Davlat ta’lim standartining maqsadi — umumiy o‘rta ta’lim tizimini mamlakatda amalga oshirilayotgan ijtimoiy-iqtisodiy islohotlar, rivojlangan xorijiy mamlakatlarning ilg‘or tajribalari hamda ilm-fan va zamonaviy axborot-kommunikatsiya texnologiyalariga asoslangan holda tashkil etish, ma’naviy barkamol va intellektual rivojlangan shaxsni tarbiyalashdan iborat.
  5-slayd
Davlat ta’lim standartining vazifalari quyidagilardan iborat:
umumiy o‘rta ta’lim mazmuni va sifatiga qo‘yiladigan talablarni belgilash;
milliy, umuminsoniy va ma’naviy qadriyatlar asosida o‘quvchilarni tarbiyalashning samarali shakllari va usullarini joriy etish;
o‘quv-tarbiya jarayoniga pedagogik va zamonaviy axborot-kommunikatsiya texnologiyalarini joriy etish, umumiy o‘rta ta’lim muassasalarining o‘quvchilari va bitiruvchilarining malakasiga qo‘yiladigan talablarni belgilash;
kadrlarni maqsadli va sifatli tayyorlash uchun ta’lim, fan va ishlab chiqarishning samarali integratsiyasini ta’minlash;
ta’lim va uning pirovard natijalari, o‘quvchilarning malaka talablarini egallaganlik darajasini tizimli baholash tartibini, shuningdek ta’lim-tarbiya faoliyati sifatini nazorat qilishning huquqiy asoslarini takomillashtirish;
davlat ta’lim standartlari talablarining ta’lim sifati va kadrlar tayyorlashga qo‘yiladigan xalqaro talablarga muvofiqligini ta’minlash.
Davlat ta’lim standarti quyidagi asosiy prinsiplarga asoslanadi:
o‘quvchi shaxsi, uning intilishlari, qobiliyati va qiziqishlari ustuvorligi;
umumiy o‘rta ta’lim mazmunining insonparvarligi;
davlat ta’lim standartining ta’lim sohasidagi davlat va jamiyat talablariga, shaxs ehtiyojiga mosligi;
umumiy o‘rta ta’limning boshqa ta’lim turlari va bosqichlari bilan uzluksizligi va ta’lim mazmunining uzviyligi;
umumiy o‘rta ta’lim mazmunining respublikadagi barcha hududlarda birligi va yaxlitligi;
umumiy o‘rta ta’limning mazmuni, shakli, vositalari va usullarini tanlashda innovatsiya texnologiyalariga asoslanilganligi;
o‘quvchilarda fanlarni o‘rganish va ta’lim olishni davom ettirish uchun tayanch va fanlarga oid umumiy kompetensiyalarni rivojlantirishning ta’minlanganligi;
rivojlangan xorijiy mamlakatlarning ta’lim sohasida me’yorlarni belgilash tajribasidan milliy xususiyatlarni hisobga olgan holda foydalanish.
  6-slayd
Davlat ta’lim standarti quyidagi tarkibiy qismlardan iborat:
umumiy o‘rta ta’limning tayanch o‘quv rejasi;
umumiy o‘rta ta’limning o‘quv dasturi;
umumiy o‘rta ta’limning malaka talablari;
baholash tizimi.
 7-slayd
Amaliy mashg’ulot

-O'quv dasturining samaradorligini qanday tahlil qilish mumkin?
-Darslarni o'quvchilar uchun qiziqarli va samarali qilish uchun qanday o'zgartirishlar kiritish mumkin?
 8-9 slayd
Umumiy o‘rta ta’limning malaka talablari umumta’lim fanlari bo‘yicha ta’lim mazmunining majburiy minimumi va yakuniy maqsadlariga, o‘quv yuklamalari hajmiga hamda ta’lim sifatiga qo‘yiladigan talablardan iborat bo‘lib, u quyidagilardan tashkil topadi:
bilim — o‘rganilgan ma’lumotlarni eslab qolish va qayta tushuntirib berish;
ko‘nikma — o‘rganilgan bilimlarni tanish vaziyatlarda qo‘llay olish;
malaka — o‘rganilgan bilim va shakllangan ko‘nikmalarni notanish vaziyatlarda qo‘llay olish va yangi bilimlar hosil qilish;
kompetensiya — mavjud bilim, ko‘nikma va malakalarni kundalik faoliyatda qo‘llay olish qobiliyati.
Xususiy va fanga oid kompetensiyalar. 
Umumiy o‘rta ta’lim maktablari o‘quvchilarining ilmiy dunyoqarashi, mantiqiy fikrlashi, kasbiy tayyorgarligi va shaxsiy o‘sishlarida fizika fani o‘ziga xos o‘rin tutadi. Dasturni tuzishda umumiy o‘rta ta’lim maktablarining to‘qqizinchi sinfini tugatgan o‘quvchilarda fizika o‘quv fanining fan-texnika taraqqiyotida, ishlab chiqarish sohalari va kundalik hayotda tutgan o‘rnini anglatish, olgan bilimlarni amalda qo‘llay olish kompetensiyalarini shakllantirish va rivojlantirish ko‘zda tutilgan.
O’quvchilar kelgusi hayoti davomida shaxsiy, ijtimoiy, iqtisodiy va kasbiy munosabatlarga kirishishi, jamiyatda o’z o’rnini egallashi, mazkur jarayonda duch keladigan muammolarning yechimini hal etishi, eng muhimi o’z sohasi, kasbi bo’yicha raqobatbardosh bo’lishi uchun zaruriy tayanch kompetensiyalarga ega bo’lishi lozim. O’quvchilarda shakllantiriladigan kompetensiyalar uch darajaga ajratiladi: tayanch kompetensiyalar; umumiy (predmetli) kompetensiyalar; xususiy kompetensiyalar. O’quvchi shaxsining umumiy rivojlanishiga zamin tayyorlaydigan kompetensiyalar tayanch kompetensiya, faqat o’quv fani orqali shakllantiriladigan kompetensiyalar xususiy kompetensiyalar deyiladi. Fizika va astronomiya ta‘limida kompetensiyaviy yondashuv kasbiy, shaxsiy va jamiyatdagi kundalik hayotda uchraydigan holatlarda samarali harakat qilishga imkon beradigan turli ko’rinishdagi malakalarni o’quvchilar tomonidan egallashni nazarda tutadi. Shunday qilib, kompetentsiyaviy yondashuvda fizika va astronomiya ta‘limining asosini amaliy, tadbiqiy yo‗nalishlarini kuchaytirishga qaratiladi.
10-slayd 
Fizika bo‘yicha davlat ta’lim standarti (DTS)
Fizika bo‘yicha davlat ta’lim standarti o‘quvchilarga fizika fanining asosiy tamoyillari, qonuniyatlari va amaliyotga qo‘llanilishini o‘rgatishni maqsad qiladi. Bu standartda o‘quvchilarga quyidagi bilim va ko‘nikmalarni egallashlari talab qilinadi:
Fizika fani bo‘yicha o‘quvchilarga qo‘yiladigan talablar:
	11-slayd
Fizika qonunlarini tushunish va qo‘llash: O‘quvchilarga fizik hodisalarni va jarayonlarni tushunish, ularni ilmiy tushunchalar va qonunlar asosida tahlil qilish ko‘nikmasi berilishi kerak.
Matematik modellardan foydalanish: Fizikaning matematik formulalarini ishlatib, masalalarni yechish va amaliy muammolarni hal qilish.
Eksperimentlar o‘tkazish: Fizika fanidagi nazariy bilimlarni amaliyotda qo‘llash, eksperimentlar o‘tkazish va natijalarni tahlil qilish.
Tajriba va kuzatishlarni taqqoslash: Fizik jarayonlarni kuzatish, eksperimentlarni amalga oshirish va olingan natijalarni nazariy tushunchalar bilan solishtirish.
O‘quv dasturi va ta’lim jarayoni
Fizika va astronomiya bo‘yicha o‘quv dasturi o‘quvchilarga yuqoridagi maqsadlar asosida ta’lim beradi. O‘quv dasturida asosiy e’tibor ilmiy bilimlarni to‘g‘ri va mantiqiy tarzda o‘rgatishga qaratilgan bo‘lib, o‘quvchilarga nafaqat nazariy bilimlar, balki amaliy ko‘nikmalarni ham o‘rgatish muhim hisoblanadi.
 12-slayd
O‘quv dasturi tarkibi:
Nazariy bilimlar: Fizika va astronomiya fanlari bo‘yicha nazariy bilimlar, qonuniyatlar, va ularning amaliy qo‘llanilishi.
Amaliy mashg‘ulotlar: Eksperimentlar, laboratoriya ishlarini bajarish, ilmiy masalalarni yechish.
Kuzatishlar va ilmiy ishlar: Kosmik ob'ektlarni kuzatish, astronomik asboblar bilan ishlash, fizik jarayonlarni tahlil qilish.
Loyihalar va tadqiqotlar: O‘quvchilarni ilmiy tadqiqotlarni amalga oshirishga tayyorlash, guruhli ishlar va loyihalar bajarish.
Fizika va astronomiya fani bo‘yicha davlat ta’lim standarti va o‘quv dasturi o‘quvchilarga ilmiy, mantiqiy va amaliy ko‘nikmalarni rivojlantirishga qaratilgan. Bu dasturlar o‘quvchilarga nafaqat nazariy bilimlar, balki amaliyotda qo‘llash uchun zarur bo‘lgan ko‘nikmalarni ham o‘rgatadi. Shuningdek, davlat ta’lim standartlari o‘quvchilarning o‘qish va ilmiy tadqiqotlarga bo‘lgan qiziqishlarini oshirishga yordam beradi.
Fizika va astronomiya fanlarida o‘quv dasturi o‘quvchilarga zamonaviy ilm-fan, texnologiya va kosmos haqidagi bilimlarni o‘zlashtirishda yordam beradigan asosiy tushunchalar va qonuniyatlarga asoslanadi. Bu fanlar, shuningdek, o‘quvchilarga tabiatni tushunish va ilmiy fikrlashni rivojlantirishga yordam beradi.
 13-slayd
Fizika fani bo‘yicha asosiy tushunchalar va qonuniyatlar quyidagilar:
1. Kuch va harakat:
Kuch: Jismning holatining o‘zgarishiga sabab bo‘lgan tashqi ta’sir. Nyutonning ikkinchi qonuniga ko‘ra, kuch jismning massasiga va tezlanishiga proporsional (F = ma).
Harakat qonunlari: Nyutonning uchta asosiy qonuni — jismning tinchlikda bo‘lishi yoki to‘g‘ri chiziqli harakatda bo‘lishi uchun tashqi kuchlar ta’sir qilmasligi kerak, va kuchlar jismga tezlanish beradi.
2. Energiya:
Kinetik energiya: Harakatlanayotgan jismlarning energiyasi.
Potentsial energiya: O‘zgarmaydigan kuchlar bilan bog‘liq energiya (masalan, jismning yerga nisbatan balandligi).
3. Issiqlik va termodinamika:
Issiqlik energiyasi: Materiyaning ichki energiyasining ko‘rinishi.
Termodinamik qonunlar: Birinchi qonun — energiya saqlanadi. Elektromagnitizm:
4. Elektromagnit kuchlar: Elektr va magnit maydonlari o‘rtasidagi o‘zaro ta’sirlar.
5. Optika:
Yorug‘lik va to‘lqinlar: Yorug‘likning to‘lqin xususiyatlari, sinish, aks ettirish va difraksiya hodisalari.
6. Nisbiylik va kvant fizikasining asoslari:
Eynshteynning maxsus nisbiylik nazariyasi: Yorug’lik tezligida harakat qilish vaqtni va fazoni o‘zgartiradi.
Kvant fizikasi: Atomik zarrachalar va ularning xatti-harakatlarini tasvirlash.
 14-slayd
Astronomiya fani bo‘yicha asosiy tushunchalar va qonuniyatlar:
1. Koinot tuzilishi:
Sayyoralar: Quyosh tizimining asosiy elementlari, ular o‘z orbitasida harakat qilishi.
Yulduzlar: Yulduzlar gazlardan tashkil topgan yirik jismlar bo‘lib, ular yadro reaksiyalari orqali energiya chiqaradi.
2. Gravitatsiya:
Newtonning gravitatsiya qonuni: Har qanday ikki jism o‘zaro tortishish kuchi bilan ta’sir qiladi. Bu kuch jismlarning massasiga to’g’ri va ular orasidagi masofaga teskari mutanosibdir.
Kepler qonunlari: Sayyoralar quyosh atrofida elliptik orbitada harakat qiladi, ularning harakati orasida matematik aloqalar mavjud.
3. Kosmik hodisalar:
Koinotning kengayishi: Habbl qonuni koinotning kengayishini ko‘rsatadi, ya'ni barcha galaktikalar bir-biridan uzoqlashmoqda.
Qora tuynuklar va galaktikalar: Yulduzlarning evolyutsiyasi va qora tuynuklarning shakllanishi.
 16-17-slayd
Ta’limda spiralsimon yondashuv:
Spiralsimon yondashuv – bu o‘quv jarayonida bilimlarni bir necha marta takrorlash va har safar yangi darajada o‘rganish tamoyiliga asoslangan yondashuvdir. Bu yondashuvning asosiy maqsadi – o‘quvchilarga mavzularni qayta-qayta o‘rganish orqali ularni chuqurroq o‘zlashtirish, mustahkamlash va rivojlantirishdir.
Spiralsimon yondashuvning afzalliklari:
Bilimlarni mustahkamlash: Har safar mavzu qayta ko‘rib chiqilganda, o‘quvchilar avvalgi bilimlar asosida yangi ma’lumotlarni o‘rganadilar.
Chuqurroq tushunish: O‘quvchilar har safar yangi va murakkabroq darajada mavzuni o‘rganadilar, bu ularning tushunishini chuqurlashtiradi.
Amaliy ko‘nikmalarni rivojlantirish: Ta’lim jarayonida o‘quvchilar amaliyotga ko‘proq vaqt ajratadilar va bilimlarni real hayotda qo‘llashni o‘rganadilar.
Mavzularni birlashtirish: Spiralsimon yondashuv o‘quvchilarni bilimlarni bir-biriga bog‘lashga va turli xil fanlar o‘rtasida aloqalar o‘rnatishga o‘rgatadi.
Fizika va astronomiya bo‘yicha spiralsimon yondashuvni qo‘llash:
Fizika va astronomiya fanlarida spiralsimon yondashuvni qo‘llash, o‘quvchilarga bir mavzu bo‘yicha avvalgi bilimlarini mustahkamlashga va keyingi bosqichda yanada murakkab mavzularni tushunishga yordam beradi. Masalan: fizika bo‘yicha, o‘quvchilar mexanika asoslarini o‘rganib, keyinchalik bu bilimlarni elektromagnitizm, termodinamika va kvant fizikasini tushunishda qo‘llashadi. Astronomiya bo‘yicha, sayyoralar va yulduzlar haqidagi bilimlar boshida o‘rganilib, keyinchalik galaktikalar, koinot va kosmik hodisalarni tushunishda kengayadi. Spiralsimon yondashuv ta’lim jarayonini samarali qilish uchun, o‘quvchilar avvalgi bilimlar bilan yangi bilimlarni bog‘lashga yordam beradi va o‘rganilgan mavzularni uzoq muddatda yodda saqlashga yordam beradi.
 18-slayd
Fizik tushunchalarni kontseptual (uzviy aloqadorlikda) tushunish – bu fizikaviy jarayonlarni va hodisalarni faqatgina formulalar va hisob-kitoblar orqali emas, balki ularning bir-biri bilan qanday bog‘langanini, qanday ishlashini va qanday tizimlar ichida amal qilishini tushunishga qaratilgan yondashuvdir. Bu yondashuvda asosiy e’tibor fizika fanining asosiy tushunchalarini o‘rganish va ular o‘rtasidagi aloqalarni chuqurroq tushunishga qaratiladi. Fizika fanida tushunchalar o‘rtasidagi uzviy aloqalarni tushunish – bu faqat fizik qonunlar va formulalarning to‘g‘ri qo‘llanilishi emas, balki ularning qanday qilib bir-biriga bog‘lanishi, umumiy tushunchalarga qanday asoslanishi va amaliy muammolarda qanday qo‘llanishini anglashdir. Masalan, kuch va harakat, energiya va ish, gravitatsiya va orbitalar kabi tushunchalar bir-biriga bog‘liq bo‘lib, bularni o‘zaro bog‘lash va ularning haqiqiy dunyoda qanday ishlashini tushunish zarur.
Fizik tushunchalar o‘rtasidagi aloqalar. Masalan, kuch va harakat tushunchasi orasidagi aloqadorlikni ko’rib chiqsak.
Nyutonning ikkinchi qonuni (F = ma) kuch va harakatning uzviy aloqadorligini ifodalaydi. Bu yerda kuch jismning massasi va tezlanishiga bog‘liq, ya'ni biror jismga qo‘llangan kuch uning harakatini o‘zgartiradi. Kontseptual tushunish: Agar siz kuchni oshirsangiz, jism tezroq harakatlana boshlaydi, agar massani oshirsangiz, shu harakatni amalga oshirish uchun ko‘proq kuch kerak bo‘ladi. Bu aloqani tushunish nafaqat formulalarni yodlash, balki ularni amaliyotda qo‘llashni o‘rganishga yordam beradi. yana bir misol gravitatsiya va orbital harakat tushunchalari orasidagi bog’liklikni tushunish uchun keltiriladi: gravitatsiya,  Nyutonning gravitatsiya qonuniga ko‘ra, barcha jismlar bir-biriga tortadi, va bu tortishish kuchi massalar orasidagi masofaga teskari mutanosibdir. Kontseptual tushunish: Sayyoralar va ularning yo‘ldoshlari bir-biriga tortiladi, va shu tortishish kuchi sayyoraning o‘z orbitasida harakat qilishiga sabab bo‘ladi. Bu, masalan, Quyosh tizimining ishlashini tushunishda yordam beradi.
Mavzuda foydlanilgan adabiyotlar

Mavzuni mustahkamlash uchun nazorat savollari
1. Davlat ta’lim standarti nima va u qanday ahamiyatga ega?
2. Davlat ta’lim standartlari o‘quvchilarga qanday bilim va ko‘nikmalarni berishni maqsad qiladi?
3. Fizika va astronomiya fanining davlat ta’lim standarti qanday asosiy tushunchalar va ko‘nikmalarni o‘z ichiga oladi?
4. Spiralsimon yondashuv fizika va astronomiya o‘quv dasturida qanday qo‘llanilishi mumkin?
5. Fizika va astronomiya o‘quv dasturi o‘quvchilarga qanday bilimlarni taqdim etadi?
6. Fizika va astronomiya fani o‘quvchilarni qanday umumiy va maxsus ko‘nikmalarga ega bo‘lishlariga yo‘naltiradi?
7. O‘quv dasturida o‘quvchilarga qanday turdagi o‘quv faoliyatlari (masalan, tajribalar, laboratoriya ishlari) o‘rgatiladi?
8. Fizika va astronomiya fanlarini o‘qitishda o‘quvchilarning tushunishdagi asosiy qiyinchiliklar nimalardan iborat?

Mavzuni mustahkamlash uchun test savollari
1. Davlat ta’lim standartlari nima?
a) Faqatgina o‘quv dasturlarining mazmunini belgilovchi hujjat
b) *O‘quvchilarga qanday bilimlar berilishini va qanday metodlar bilan o‘rgatilishini belgilovchi hujjat
c) Maktablarni reytinglash uchun qo‘llaniladigan tizim
d) O‘quvchilarning faqat nazariy bilimlarini baholashga mo‘ljallangan hujjat
2. Spiralsimon yondashuvni joriy qilishning afzalliklaridan biri nima?
a) *Har bir yangi mavzu avvalgi bilimlarga tayanadi, bu esa mustahkam tushunishni ta’minlaydi
b) O‘quvchilarni faqat yangi bilimlar bilan tanishtirishga yordam beradi
c) O‘quvchilarga faqat mustaqil ishlashni o‘rgatadi
d) Bu metod faqat nazariy darslarda ishlatiladi
3. Fizika va astronomiya fanini o‘qitish dasturida qanday asosiy mavzular yoritiladi?
a) Kimyo va biologiya asoslari
b) *Kinetik energiya, elektr maydonlari, gravitatsiya va astronomiya
c) Faqat astronomiya
d) Faqat klassik mexanika
4. Fizika fanida spiralsimon yondashuv nima?
a) Fizika fanini bir marta to‘liq o‘rganish
b) *Asosiy tushunchalarni takroriy o‘rganish, yangi bilimlarni oldingi o‘rganilganlarga asoslash
c) O‘quvchilarni faqat matematik masalalar orqali o‘qitish
d) Qiyin masalalarni faqat oxirida o‘rganish
5. Davlat ta’lim dasturining maqsadi nima?
a) O‘quvchilarni faqat nazariy bilimlar bilan ta’minlash
b) *O‘quvchilarga bilimlarni qayta ishlash, mantiqiy fikrlash va mustaqil ishlash ko‘nikmalarini oshirish
c) O‘quvchilarni amaliyotga tayyorlash uchun faqat tajribalar o‘tkazish
d) O‘quvchilarga aniq fanlar bo‘yicha to‘liq bilim berish
6. Fizikaning qaysi sohasi harakat va kuchlarning ta’sirini o‘rganadi?
a) Termodinamika
b) *Mexanika
c) Elektromagnitizm
d) Astronomiya
7. Gravitatsiya qonuni kim tomonidan ishlab chiqilgan?
a) Albert Eynshteyn
b) *Nyuton
c) Nikola Tesla
d) Galiley Galiley
8. Astronomiya fani nimalarni o‘rganadi?
a) Yer yuzasidagi tabiiy resurslarni
b) *Koinot, yulduzlar va sayyoralar harakatini
c) Havo haroratini
d) Zaminning ichki tuzilishini
9. O‘quv dasturida energiya saqlanish qonuni qanday tushuniladi?
a) *Energiya o‘zgarmas va saqlanadi, lekin uning shakllari o‘zgarishi mumkin
b) Energiya har doim o‘zgarib turadi
c) Energiya faqat bir shakldan boshqasiga o‘tadi
d) Energiya hech qachon yo‘qolmaydi, faqat yangi energiya hosil bo‘ladi
10. Fizika va astronomiya fanlarini o‘qitishda qanday baholash tizimi samarali bo‘ladi?
a) Faqat nazariy bilimlar asosida
b) *Nazariy bilimlar va amaliy mashg‘ulotlar kombinatsiyasi asosida
c) Faqat amaliy mashg‘ulotlar asosida
d) Faqat test va yozma ishlar asosida


